El 18è Cap de Setmana ibèric posa en valor la Tivissa més ancestral | L'Estel\nVols sortir a la revista? | 693 542 195\nEl Meme del mes\nLa jota del mes\nEls paisatges que abracen la vila de Tivissa han estat habitats des de molt antic. Així ho demostren, per exemple, les pintures rupestres localitzades en diferents coves i abrics, declarades Patrimoni Mundial per la Unesco l’any 1998\nLa petjada que va marcar més aquest territori, però, va ser la ibera. El vestigi més destacat que en queda d’aquest període és la ciutat del Castellet de Banyoles, situada a sis quilòmetres del municipi, i considerada un dels jaciments ibers més importants de Catalunya, especialment pel que fa a les seves dimensions. Amb unes defenses impressionants i una posició estratègica immillorable pel control que exerceix sobre el riu Ebre i la serra de Tivissa, va ser el punt triat per la tribu ibèrica dels ilercavons per fundar-hi un poblat d’unes 4,2 hectàrees d’extensió cap al segle IV aC. El van mantenir ocupat fins que hi van arribar els romans, a finals del segle III aC. Ocupant una terrassa fluvial elevada un 115 metres sobre el riu Ebre, des del seu perímetre s’hi domina l’accés que, des del Baix Aragó, es dirigeix cap a la costa i la ciutat de Tàrraco. Malgrat la importància de les seves dimensions, els treballs arqueològics només n’han descobert un percentatge molt reduït, aproximadament un 20%.\nInterpretar i valorar\nEl cap de setmana del 6 i 7 d’octubre, els jaciments ibèrics de Catalunya celebren el 18è Cap de Setmana Ibèric, una oportunitat per posar de relleu la història del nostre país i experimentar com era la vida fa més de 2.000 anys. Aquesta jornada, organitzada per la Ruta dels Ibers, projecte del Museu d’Arqueologia de Catalunya, permetrà descobrir una societat avançada amb ciutats, pobles i fortaleses, que comerciaven amb altres pobles com ara grecs, fenicis i romans, i de la qual han arribat fins als nostres dies molts vestigis que encara avui podem admirar.\nAmb motiu d’aquesta festa compartida per diferents punts del nostre país, a Tivissa hi haurà visites guiades i tallers al jaciment del Castellet de Banyoles, així com jornada de portes oberts a l’Espai Ilercavònia, Ibers a Tivissa, el centre de divulgació de la cultura ibera del municipi que es va inaugurar el passat mes de juliol. Aquest espai ha sorgit per esdevenir un centre de referència per organitzar visites i activitats curriculars i de lleure cultural i turístic per potenciar el coneixement de tot el patrimoni del municipi. L’espai expositiu que allotja està centrat en el desenvolupament de les temàtiques principals associades al jaciment arqueològic del Castellet de Banyoles: la situació geogràfica, la caracterització de la ciutat al segle III aC, l’urbanisme i els sistemes de defensa, així com altres elements encara desconegut i els treballs científics que s’hi ha desenvolupat. A més, permet conèixer la cultura ibera de primera mà i, especialment, l’assentament, així com posar en valor les restes que s’hi van trobar ara fa cent anys i que són conegudes com El Tresor de Tivissa.\nText: Judit Monclús\nVols rebre la revista en format digital?\nApunta’t a la família digital de l’Estel enviant-nos aquest formulari i rebràs cada mes la revista en PDF al teu e-mail!\nVols rebre la revista per e-mail de forma gratuïta?


Arresten dos lladres que se'ls van escapar quan els van trobar robant - Diari de Girona\nArresten dos lladres que se'ls van escapar quan els van trobar robant\nEstaven en crida i cerca i se'ls va localitzar en un carrer de Torroella i en un de l'Estartit\ne.b. 24.01.2016 | 08:03\nEstaven en crida i cerca per un robatori interior de domicili comès el 31 de desembre del 2015 a l'Estartit i se'ls van trobar tranquil·lament transitant per un carrer de Torroella i en un de l'Estartit mateix.\nEls dos arrestats tenen 18 i 20 anys, nacionalitat anglesa i espanyola i són veïns de Torroella de Montgrí i Sant Gregori. Van quedar detinguts com a presumptes autors d'un robatori interior de domicili.\nTots els fets es remunten al 31 de desembre de 2015, quan la Policia Local de Torroella de Montgrí va saber que s'estava produint un robatori en un domicili del carrer Gola de l'Estartit. En arribar la ?policia, els agents de la Policia Local conjuntament amb Mossos van detenir una parella com a autors d'un delicte de robatori amb ?força a domicili però dos homes més es van poder escapolir dels agents.\nArran aquest fet, la policia va iniciar una investigació que va donar fruit amb la identificació dels dos fugitius i es va emetre una ordre de crida i cerca dels dos homes implicats.\nEl dia 7 de gener, una dotació policial va localitzar un dels fugitius al carrer d'Eivissa de Torroella de Montgrí i el va detenir.\nCinc dies després, una patrulla va trobar l'altre fugitiu a l'avinguda Costa Brava de l'Estartit i el va detenir per l'ordre pendent.\nEls detinguts, un d'ells compta amb antecedents, van ser citats per comparèixer quan fossin requerits davant del jutjat d'instrucció en funcions de guàrdia de la Bisbal d'Empordà.


L'Associació Llibre del Pirineu redacta un manifest sobre la supressió de la delegació de TV3 - FÒRUM.ad\nL’Associació Llibre del Pirineu redacta un manifest sobre la supressió de la delegació de TV3\nEl 11/03/13 18:39\nDavant l’anunci fet per la direcció de Televisió de Catalunya de rescindir pròximament el contracte amb les productores que exerceixen com a delegacions de TV3 al Pirineu, a les Terres de l’Ebre i a la Catalunya del Nord, l’Associació Llibre del Pirineu, entitat que agrupa escriptors, editors, llibreters, bibliotecaris, arxivers, il·lustradors, impressors i lectors de les comarques de l’Alt Pirineu, el territori d’Aran i el Principat d’Andorra, vol posar públicament de manifest el següent:\n1. La descentralització de la cobertura informativa dels mitjans de comunicació públics de Catalunya a través de la creació de delegacions i corresponsalies arreu del país ha contribuït decisivament a l’anhelat reequilibri territorial, a la visualització de la realitat social, econòmica i cultural de les comarques més allunyades de l’entorn metropolità de Barcelona i, en definitiva, a la plasmació de la diversitat del país.\n2. La presència de professionals de la comunicació desplegats permanentment al territori ha permès arribar amb celeritat als lloc de la notícia i transmetre-la amb rigor informatiu gràcies al coneixement que aquests professionals tenen de la realitat d’aquestes comarques.\n3. La informació de proximitat està molt ben valorada pels espectadors de Televisió de Catalunya, com ho demostra el fet que el Telenotícies Comarques se situa cada dia entre els 10 programes més vistos del conjunt de canals de TV.\n4. En el cas del Pirineu, que és el que més coneixem com a agents culturals d’aquest territori, podem afirmar que els corresponsals Eva Clausó i Baltasar Borra estan duent a terme, des de fa setze anys, un treball impecable que dóna visibilitat a les inquietuds, les necessitats i, alhora, al dinamisme d’aquestes comarques.\n5. Com a entitat que aplega el món del llibre i la literatura a l’Alt Pirineu i Aran i al Principat d’Andorra, l’Associació Llibre del Pirineu expressa el seu agraïment pel tractament informatiu que ha rebut dels corresponsals pirinencs de TV3 i que ha contribuït a la promoció de la cultura i les lletres pirinenques a tot l’àmbit de difusió de la televisió pública de Catalunya.\n6. La supressió de les delegacions de TV3 al Pirineu, a les Terres de l’Ebre i a la Catalunya del Nord, en cas de confirmar-se, representaria l’empobriment, greu i irreparable, de la qualitat i de la diversitat informativa de Televisió de Catalunya. En conseqüència, manifestem la nostra preocupació per les conseqüències negatives que tindria l’anunciat tancament de les delegacions, amb el qual estem radicalment en contra.\n7. Demanem a la direcció de Televisió de Catalunya que reconsideri la intenció de suprimir les delegacions de TV3 al Pirineu, a les Terres de l’Ebre i a la Catalunya del Nord i que aposti fermament per la informació de proximitat i els professionals del territori que la fan possible. Només així podrem continuar tenint TV3 com “la nostra”.\nNotícia Anterior: L’Expedició MoraBanc al Nanga Parbat ha estat nominada als premis Piolet d’Or’13\nSegüent Notícia: El 17è Saló del Còmic acollirà una exposició sobre Judge Dredd i la presentació de ‘La història d’Andorra’


Disseny Parcs Inclusius\ncontacte directe: Montse Viñas\nCONTACTAR AMB IPLAY URBAN DESIGN, S.L.\nESPECIALISTES EN DISSENY DE PARCS INCLUSIUS\nA iPLAY dissenyem, muntem i fem manteniment d'espais lúdics per entorns urbans. Dissenyem i instal·lem parcs infantils i mobiliari urbà per crear espais màgics i suggerents per a nens i nenes.\nEn nostre objectiu es que els nens i nenes de totes les edats i capacitats físiques i psíquiques puguin descobrir el mon jugant de la forma mes inclusiva i sostenible possible. Per això treballem amb fundación Once per donar suport a les demandes ciutadanes actuals. La inclusivitat està present en totes les fases del nostre projecte.\nTenim un ampli catàleg de solucions i fem dissenys molt especials i innovadors. Entre els productes més destacats oferim:\nTot tipus de Jocs infantils\nJocs infantils amb energia cinètica. La serie Luxplay utilitza l'energia cinètica del moviment propi dels nens per generar lum. Quan més es gronxin, més llum i soroll es produeix.\nFigueretes de cautxú. Aquesta sèrie compte amb diverses figuras construïdes amb grànuls de goma EPDM en forma de diferents animals, muntanyes, etc.Per a nens i nenes d'entre 2 i 8 anys d'edad. Realizats a mà.\nSom especialistes en dissenyar patis d´escoles\nJocs infantils de fusta de robínia (Eco-Robinia). Jocs ecològics de fusta de robinia massissa: els més respectuosos amb el medi ambient.\nJocs infantils de xarxes. Les xarxes artesanals: un nou i acolorit concepte de joc per desenvolupar la imaginació, la orientació i l'equilibri.\nJocs infantils indoor and outdoor\nAparells gimnàstics. Equips biosaludables. Per a totes les edats.\nBiosaludables app de exercicis\nRocòdroms i búlders\nProductes Smart City\nParc a Platja d'Aro (Girona)\nEs tracta d'un parc compost per jocs de fusta natural de robinia i un sòl de seguretat amb un disseny únic i cridaner.\nEl parc compta amb una estructura de tres torre, diversos troncs d'equilibri i un tobogan, un gronxador cistella, un cocodril en 3D realitzat en cautxú i una figura d'un cavaller amb nombres entre altres coses.\nA més, tots aquests jocs són inclusius i permeten la i permeten l'accessibilitat a tots els nens i nenes tinguin o no mobilitat reduïda dins de l'àrea.\nParc Indoor a Valladolid\nAcabem d'estrenar un nou parc Indoor a Valladolid. Es tracta d'un petit parc infantil amb dues zones; una per a nens i nenes petites i una altra per a nens i nenes més grans.\nLa primera zona, disposa d'un cuc en 3D de cautxú acolorida amb números, diverses bolets de diferents dissenys que es poden usar tant com a joc com a seient i, finalment, una petita muntanya amb un túnel a l'interior.\nA la zona de grans, s'inclou un recorregut d'equilibris doble i un joc d'ones colorit.\nFinalment, el parc compta amb una zona inclusiva en la qual qualsevol nen o nena pot divertir-se, independentment de les seves capacitats. Per a això, hem instal·lat un spin cup.\nEl parc Txirrita, un parc dissenyat per i per als nens de Renteria\nHem tingut la sort de formar part d'una experiència única: construir un parc infantil dissenyat per i per als nens amb la col·laboració de prop de 2.000 nens d'entre 4 i 12 anys. El resultat: un món de laberints, jocs d'aigua, escalada i equilibris, tobogans ... Formant una àrea inclusiva i instructiva al mateix temps que entretinguda.\nEl parc està separat en 3 zones:\nLa primera zona, dedicada a nens i nenes d'entre 0-4 anys. És una àrea d'experimentació i està basada en tres elements sensorials: sorra, aigua i un laberint.\nLa segona, per a nens i nenes d'entre 4-8 anys, està centrada en jocs que ajuden a la psicomotricitat. Són jocs de sorra, d'escalar, circuits de fusta, etc.\nI finalment, la tercera zona, per a nens d'entre 8-12 anys. En aquesta àrea, els nens i nenes van decidir que volien una zona en la qual poder ajuntar-se, per la qual cosa s'han posat diversos tobogans, bancs i hamaques.\nParc a la localitat de Nazaré, Portugal\nEs tracta d'un parc de la nostra línia Eco, de fusta natural de robinia que s'integra perfectament en l'entorn.\nHem dissenyat una gran estructura de joc amb temàtica surfera, perquè tots els nens i nenes puguin jugar i compartir experiències independentment de la seva capacitat.\nL'estructura té 5 grans torres amb 2 tobogans, múltiples recorreguts de xarxes, cordes i equilibris, una hamaca i espai amb baranes a la part inferior perquè tots els nens trobin el seu espai de joc.\nTxirrita Rentería Guipuzcoa\nGras Art Layers


Inici > Àrea Tècnica > Cursos Entrenadors\nEl nostre objectiu és maximitzar la teua preparació i els teus coneixements com a entrenador.\nEls nostres cursos i dates Com són els nostres cursos? Preguntes freqüents Inscriu-te a un curs\nEl nostre objectiu és maximitzar la teua preparació i els teus coneixements com a entrenador/a amb cursos de nivell 1 i cursos de nivell 2.\nAula web oberta 24h, amb material sempre a la teua disposició. Tu decideixes el teu horari.\nAplicar el coneixement adquirit durant el curs i ampliar-lo amb la formació contínua.\nEls nostres cursos d'entrenador es desenvolupen 100% online, combinant classes vídeo-presencials amb formació no presencial a través de l'Aula Web. A més, poden ser extensius o intensius.\nEls exàmens sí que es realitzen presencialment. En el moment de la inscripció, l'alumne haurà d'indicar on realitzarà l'examen, triant entre les diferents opcions.\nT'acredita per a dirigir principalment equips en categories de formació\n· Continguts 100% online\n· Exàmens i practiques presencials\namb facilitats de pagament\nNo és necessària titulació prèvia\nNivell 1 al detall\nT'acredita per a entrenar en les nostres principals categories\nRequereix titulació de\nNivell 2 al detall\nVisualitzar Calendari complet\nEl cost total d'inscripció i matriculació dels cursos complets és de:\n395 euros tots els cursos de Nivell 1\n495 euros tots els cursos de Nivell 2\nSi et matricules d'assignatures pendents de cursos anteriors hauràs de realitzar la inscripció i consultar el preu ja que varia en funció de les assignatures suspeses.\nSi tinc un compromís en vigor, puc utilitzar-ho per a realitzar el curs?\nAquells entrenadors que tinguen en vigor, en el moment de formalitzar la inscripció, el compromís de realitzar el curs per a poder tramitar la llicència d'entrenador hauran d'abonar tan sols la diferència entre la quantitat aportada en el compromís i el preu del curs. En el procés d'inscripció, s'aplicarà aquesta reducció econòmica de manera automàtica.\nSi vaig fer un curs anterior, puc examinar-me només de les assignatures que em van quedar pendents?\nHauràs de realitzar la inscripció a traves de l'aplicació corresponent, indicant que vas fer un curs anteriorment amb nosaltres.\nSi el curs que vas fer és anterior al 2008 posa't en contacte amb nosaltres i vist el teu expedient, t'indicarem mitjançant correu electrònic les assignatures que has de realitzar en el present curs, l'import corresponent a abonar per aquestes assignatures i el procés per a inscriure't.\nSi el curs que vas realitzar és posterior a 2011 la mateixa aplicació t'indicarà les assignatures que has de realitzar i l'import a abonar.\nAmb la meua titulació acadèmica, quines assignatures poden ser convalidades?\nPer a donar validesa a la compensació s'haurà de presentar l'original del títol corresponent, o qualsevol altre títol que haja sigut declarat homologat abans del començament del curs.\nPots consultar les assignatures a convalidar dins del quadre de convalidacions publicat en el document general.\nLa compensació o convalidació d'assignatures dins del curs NO modifica el preu d'aquest.\nLes assignatures del Bloc Comú que es detallen en el document del nivell corresponent tindran la consideració de Superades Per Compensació (SPC). Es pot consultar més informació en l'apartat COMPENSACIÓ D'ASSIGNATURES PER SUPERACIÓ D'ENSENYAMENTS OFICIALS en el document del nivell corresponent.\nAmb aquesta titulació, És possible tramitar llicència en qualsevol federació? Es pot accedir posteriorment al Curs de Nivell Superior impartit per la FEB?\nLa FBCV decideix convocar Cursos d'Entrenador de Bàsquet en l'àmbit federatiu, els quals:\nEstan reconeguts per la Federació Espanyola de Bàsquet (FEB), permetent l'accés al Curs Superior des del Nivell 2.\nTenen validesa per a obtindre llicència d'entrenador en qualsevol federació autonòmica de bàsquet, segons les condicions de cada categoria.\nNO està dins de les titulacions oficials de la Conselleria d'Educació, per la qual cosa pot NO ser vàlida per a determinades contractacions com a entrenador on l'entitat contractant exigisca la titulació oficial.\nCom es realitzarà la part vídeo-presencial? Quines dates/horaris tindrà la part vídeo-presencial? Quan començarà el curs?\nEn el DOCUMENT del curs corresponent es poden consultar els horaris de les sessions vídeo-presencials i el calendari corresponent. Totes elles de realitzaran online\nL'assistència és obligatòria per a tots els alumnes (excepte convalidacions). Es permet un absentisme màxim d'un 25% de les hores lectives VÍDEO-PRESENCIALS. En el cas de superar el 25% de les hores lectives vídeo-presencials, l'alumne no podrà presentar-se a l'examen de cap de les assignatures en la convocatòria ordinària.\nEs demana com a requisit alguna titulació acadèmica?\nCom NO està dins de les titulacions oficials de la Conselleria d'Educació, no és necessària cap titulació acadèmica per a l'accés.\nQuè han de presentar els estrangers? Només és vàlid el NIE o també s'accepta el passaport?\nEl passaport és també un document vàlid per a presentar en la inscripció.\nQuan puc fer les practiques?\nUna vegada superat el bloc comú l'alumne podrà començar el període de pràctiques sempre que haja superat TOTES les assignatures del curs.\nPer a això haurà de tramitar llicència d'entrenador amb algun equip/club (tal com té especificat en el document general de cursos).\nSi l'alumne no supera totes les assignatures NO podrà presentar les pràctiques ja que constarà com NO APTE del curs havent de tornar a matricular-se en les següents convocatòries.\nPer què són federats?\nLa situació actual de la formació d'entrenadors en la Comunitat Valenciana queda definida amb els següents punts:\nFinalització del període transitori (1999-2008), regulat pel 1913/1997 i l'Ordre ECD/3310/2002, durant el qual la FBCV va impartir Cursos de Tècnic Esportiu amb l'aprovació del Consell Valencià de l’Esport.\nEn aqueix període la FBCV va desenvolupar 35 cursos de Nivell 1 amb 1.106 alumnes i 8 cursos de Nivell 2 amb 318 alumnes.\nLa Conselleria d'Educació, una vegada finalitzat el període transitori, és l'autoritat competent a l'hora de desenvolupar els ensenyaments esportius en la Comunitat Valenciana. Des de 2008 fins a 2012, l'esmentada Conselleria NO desenvolupa la implantació del Reial decret 234/2005 que regula els ensenyaments específics de bàsquet. A partir de 2015, aquest RD és substituït pel Reial decret 982/2015, completat amb l'Ordre ECD/481/2017. Des de 2013, la Conselleria d'Educació desenvolupa la seua oferta de cursos acadèmics a través de la xarxa pública de centres d'ensenyament (un únic centre en tota la Comunitat) i d'alguns centres de caràcter privat. Per tant, la implantació d'aquests ensenyaments en l'actualitat és molt poc efectiva, ja que a penes compten amb alumnat degut a l'escassa oferta al llarg de la nostra Comunitat i a un plantejament de cursos que no s'ajusta a les necessitats actuals de l'alumnat.\nLa FBCV entén que, encara que ja no és una funció exclusiva seua la de formar als tècnics esportius, sí que ha de continuar oferint una formació que capacite a les persones interessades per a poder realitzar les funcions pròpies d'entrenador de bàsquet. És responsabilitat de la FBCV vetlar pel nivell dels seus tècnics i de la seguretat dels seus esportistes, ja que totes dues qüestions estan profundament relacionades.\nA partir d'aquestes tres circumstàncies, la FBCV decideix convocar Cursos d'Entrenador de Bàsquet (CdE) en l'àmbit federatiu, els quals:\nCompleixen amb els requeriments acadèmics del Reial decret en vigor, és a dir, el contingut del curs federatiu compleix amb el currículum definit en el Reial decret.\nEstan reconeguts per la Federació Espanyola de Bàsquet (FEB) permetent l'accés al Curs Superior des del Nivell 2.\nTenen validesa per a obtindre llicència d'entrenador en l'àmbit federatiu, en qualsevol federació autonòmica de bàsquet, segons les condicions de cada categoria.\nEl CdE NO està dins de les titulacions oficials de la Conselleria d'Educació, per la qual cosa fora de l'àmbit estrictament federatiu pot NO ser vàlida per a determinades contractacions com a entrenador on l'entitat contractant exigisca la titulació oficial.


Com ens organitzem – Sindicat de Barri de Gràcia\nEntenem que la forma és igual d’important que els objectius, per això volem que la presa de decisions es faci de manera horitzontal: no funcionem jeràrquicament ni dintre de l’àmbit institucional, sinó de manera assembleària.\nPer a nosaltres el suport mutu és un dels valors fonamentals que s’ha de potenciar quan es duu a terme una lluita, per això volem que la màxima de «t’ajudo quan ho necessites i tu ajudaràs un altre quan ho necessiti» sigui l’eix vertebrador de les lluites que portem a terme, deixant de banda altres conceptes com són l’assistencialisme o la caritat que no empoderen a les persones que necessiten suport, sinó que les converteixen en subjectes passius de les seves problemàtiques.\nDes del Sindicat de Barri, intentem acompanyar a qui ho ens ho demani en les seves reivindicacions: donant suport les seves iniciatives, aportant idees i posant el nostre esforç i experiència per aconseguir resoldre les seves problemàtiques, ja que aquestes, tot i que sembli que afecten de manera individual, ens afecten a totes com a classe treballadora que som.\nEl nostre espai d’incidència és el districte de Gràcia. Ens centrem localment perquè creiem que és millor actuar on es té capacitat d’incidència. Això no vol dir donar l’esquena a la realitat d’altres indrets, sinó portar al nostre espai quotidià altres conflictes que es donin a la ciutat, com una vaga o les protestes contra el preu del transport públic, per exemple.\nTambé és essencial crear vincles amb altres col·lectius per a tenir més força. Darrerament han sorgit altres sindicats de barri (com a Poblesec, etc.) i també projectes de suport mutu que volen garantir les nostres necessitats fora de les lògiques mercantils. Per exemple, afrontar el problema de l’habitatge, del menjar, de la repressió o del control de la població migrant… És important que establim lligams entre totes i que pensem les nostres estratègies des de la voluntat de reforçar altres lluites o projectes.\nCom a col·lectiu participem del Banc Expropiat de Gràcia, perquè és un espai que ens permet treballar des d’ un enfocament més ampli i integrador de les lluites. Aquest és un projecte en el qual el Sindicat pot arrelar més fàcilment, no només per les seves bases (autonomia i suport mutu) sinó perquè en el mateix espai podem establir estratègies comunes amb altres col·lectius amb objectius similars com la Xarxa d’Aliments de Gràcia.


Líbids - Viquipèdia, l'enciclopèdia lliure\n(S'ha redirigit des de: Líbid)\nNo s'ha de confondre amb Libido.\nEls líbids (Lybiidae) són una família d'ocells que agrupa els barbuts d'Àfrica. Antany es classificaven, amb els seus parents americans i asiàtics, a la família dels capitònids (Capitonidae) però avui hi ha acord que aquesta família engloba només l'estirp americana.\nBarbut de cap vermell (Trachyphonus erythrocephalus)\n5 Estatus i relació amb l'home\n6 Llista de gèneres\nEn general fan al voltant de 20-25 cm de llargària, d'aspecte rabassut, amb cap gran i un gros bec vorejada amb truges.\nEls membres del gènere Pogoniulus són menors, arribant al mínim en Pogoniulus atroflavus, que fa 9 cm de llargària i un pes de 7 g.\nEs troben per tota l'Àfrica subsahariana, amb excepció de l'extrem sud-oest.\nEls membres de la subfamília dels traquifonins (Trachyphoninae) d'hàbits terrestres, habiten des del Sud del Sàhara fins al Sud d'Àfrica i d'entre tots els barbuts són els que viuen en hàbitats més oberts. Els libins (Lybiinae) són barbuts d'hàbitat arbori.\nSón ocells en gran manera solitaris que mengen insectes i fruites. Mengen figues i moltes altres espècies de fruits en arbres i arbusts. Un únic barbut pot alimentar-se de fins a 60 espècies diferents al seu territori. També acudeixen a les plantacions cultivades. Mengen la fruita sencera regurgitat més tard la part no diferible, com les llavors. Com altres barbuts, es creu que són agents importants en la dispersió de llavors en els boscos tropicals. A més de fruita, els barbuts africans també mengen artròpodes, que atrapen de les branques i troncs dels arbres. Entre els insectes dels que s'alimenten hi ha les formigues, cigales, libèl·lules, grills, llagostes, escarabats, arnes i mantis. També mengen escorpins i centpeus i unes poques espècies fins i tot petits vertebrats com sargantanes, granotes i dragons.\nNo es coneixen detalls concrets en els costums de nidificació de moltes espècies, encara que com a particularitat entre els Piciformes, algunes espècies sociables nien en les riberes o els nius de tèrmits. Com molts membres del seu ordre, els seus nius es troben en forats fets en un arbre, on ponen 2 - 4 ous (excepte Trachyphonus margaritatus que pot arribar fins a 6). Coven durant 13-15 dies. Ambdós pares cooperen en la cria.\nEstatus i relació amb l'homeModifica\nNo hi ha hagut grans interferències amb els éssers humans. Algunes de les espècies que requereixen boscos primaris estan disminuint a causa de la desforestació, de vegades en benefici dels parents propers. Per exemple, la pèrdua dels boscos de les terres altes de Kenya ha fet que disminueixi molt Pogoniulus leucomystax i haja una gran expansió de Pogoniulus pusillus.\nS'han descrit 10 gèneres amb 52 espècies \nGènere Trachyphonus, amb 6 espècies.\nGènere Buccanodon, amb una espècie: barbut pintat (Buccanodon duchaillui)\nGènere Cryptolybia, amb una espècie: barbut olivaci (Cryptolybia olivacea).\nGènere Gymnobucco, amb 6 espècies.\nGènere Stactolaema, amb 4 espècies.\nGènere Pogoniulus, amb 10 espècies.\nGènere Tricholaema, amb 6 espècies.\nGènere Lybius, amb 9 espècies.\nGènere Pogonornis, amb 6 espècies.\nGènere Trachylaemus, amb tres espècies.\nA Wikimedia Commons hi ha contingut multimèdia relatiu a: Líbids\nObtingut de «https://ca.wikipedia.org/w/index.php?title=Líbids&oldid=25110528»\nDarrera modificació: 30 set 2020 a les 10:16\nLa pàgina va ser modificada per darrera vegada el 30 set 2020 a les 10:16.


Donar la brasa està de moda: Madrid estrena graella al seu barri més modern | gastronomia 2021\nDonar la brasa està de moda: Madrid estrena graella al seu barri més modern\nFeia molt de temps que esperàvem que les obres del carrer Sant Mateu acabessin. Ens portem grata sorpresa a l'inaugurar-Bastardo, però el final de festa encara es va fer de pregar. Fa tan sols unes setmanes, obria les seves portes a la planta baixa de l'Bastardo Hostel l'última aposta de el Grup La Musa. Apareix Limbo, un rostidor no massa convencional però que ens ha convençut del tot.\nObrim la porta i ja veiem un espai diferent, amb una olor que gairebé ens recorda als rostidors de poble més que a un restaurant de la capital. Ens trobem amb Javier Brichetto, el xef argentí que està darrere de Limbo.\nUna publicació compartida de David Diaz (@zappamezcua) el 10 juny 2018 a les 01:28 PDT\nJavier és argentí i va arribar a Madrid gairebé per casualitat fa una dècada perquè va obrir una gelateria. "Jo tenia una empresa d'assessorament gastronòmic i vaig venir a ajudar a un amic amb tot el que era la línia de gelats. En un d'aquests viatges que jo feia d'Argentina per aquí, es ven la companyia i el que la compra m'ofereix gestionar uns restaurants que el tenia a Madrid. Em va escriure la proposta en un tovalló de paper, com un contracte entre persones. I des de llavors han passat deu anys ", relata divertit l'argentí\nPer Brichetto, el bo de Madrid és que mai li ha fet sentir fora del seu país. "Crec que els argentins i els espanyols tenim una connexió molt important. Buenos Aires i Madrid s'assemblen molt. Vaig notar en aquests últims anys qu e la gastronomia s'estava impulsant d'una manera increïble, amb una evolució molt notable", explica. I és que aquest argentí és un enamorat de Madrid, d'aquí que sàpiga molt bé quins són els gustos dels que passegen pels seus carrers. I s'ha tirat a la piscina.\nJavier Brichetto, el xef de Limbo © Limbo\nTot i que la seva obertura és de mitjans del mes de maig, el concepte ja portava dos anys forjant. Sens dubte el seu segell d'identitat és l'enorme forn que travessa tota la zona de cuina. El forn té un disseny especial, l'han fabricat a la localitat d'Humanes i té unes dimensions especials.\nA Brichetto se li va acudir que calia fer un "forn cisterna", com un vagó de tren.\nTaula de treball a les cuines de Limbo © Limbo\nLes dues cantonades del "forn cisterna" són dos rostidors que van cuinant el pollastre amb llenya d'alzina i carbó, plat estrella de la carta. Al centre hi ha una graella per a les hamburgueses, els tomàquets a la brasa, etc.\nPart de el procés de creació de l'concepte es va basar en la recerca d'un local amb aire industrial, amb sostres alts. És obvi, ja que per ficar aquest forn necessiten un espai molt concret. "Vam donar amb aquest local, sota l'hotel i ens va semblar genial pel tema de la llum, que entra durant tot el dia i per aquest disseny informal", narra Brichetto.\nI és que aquest aire de restaurant industrial novaiorquès de pas alimenta el seu atmosfera desenfadada amb una legió de cambrers sense uniforme, cada un amb el seu estil. Perquè no hi ha regles; l'única regla la té el forn.\nUna publicació compartida de David Diaz (@zappamezcua) el 9 juny 2018 a les 07:57 PDT\nLa presència de la graella està present fins i tot en els seus plats freds. Proposa un salmorejo fet amb tomàquet a la graella que regala a l'paladar un final feliç fumat molt diferent, poc apte per als més puristes i molt apte per als que ens agrada trencar les regles.\nPollastre rostit a el carbó de Limbo © Limbo\nI si parlem d'aquest forn, ja ens posem seriosos. Entre els principals, l'estrella és el Pollastre rostit a l'carbó amb patates de xurreria, encara que bé cal destacar l'Hamburguesa de vedella a la brasa amb formatge, chimichurri i pa de poble, senzillament espectacular i amb aquest toc fabulós d'una graella que sap a graella.\nSi a més ho acompanyes amb els tomàquets a la brasa amb julivert, ja pots esperar per tal de el món assegut. I també se suma a la moda de les postres en flascons de vidre. Anar-se'n sense provar el flam de dolç de llet és un pecat.\nHamburguesa de vedella a la brasa amb formatge fos de Limbo © Limbo\nEl segon punt fort es tracta sens dubte de la barra de cerveses. L'espai cerveser és el perfecte per als que no busquen seure a sopar o menjar, i busquen unes cerveses amb amics, un afterwork desenfadat o simplement alguna cosa ràpid.\nCompten amb més de 60 referències diferents de cerveses de tot el món i el format és barra pura i dura. A més, poden presumir de tenir la seva pròpia cervesa. I l'espai, compta amb una segona planta que a més s'habilita per a esdeveniments. It rocks!\nLa cuina de Limbo © Limbo\nInsistim, perquè ens agrada una graella que sàpiga a graella. I amb això volem dir que és d'important esment la pulcritud amb què treballen.\nRecuperar els sabors d'un asador en la qual la fusta i el carbó prenen cartes, és de fer bé les coses. És gairebé com jugar a pòquer amb una escala en el flop. A més, és un lloc molón, amb rotllo i que irradia energia positiva.\nUna publicació compartida de asadorlimbo (@asadorlimbo) el 12 May, 2018 a les 11:07 PDT\nSens dubte l'espai Pica Pica és l'extra necessari que molts restaurants necessiten i molt pocs saben treure-li partit. Es tracta d'un espai més ràpid, una espècie de xiringuito on es pot gaudir també de l'oferta de les seves cerveses i on pots menjar-te un xoriço de Lleó amb un formatge madurat o amb uns patés que fan ells mateixos. Tot d'una forma més informal i desenfadada i on la protagonista, sens dubte, és la cervesa.\nPica Pica, l'espai ràpid, de pica-pica i cerveceo © Limbo\nL'equip de Limbo, donant la brasa © Limbo\nSant Mateu, 3. Madrid (Sota el Bastardo Hostel)\n(contacte via mail)\nDe dilluns a dijous de 13:00 a 1:00 hores; divendres de 19:00 a 2:00 hores; dissabtes de 13:00 a 2:00 hores; diumenges de 13.00 a 00:00 hores.


Curs d'Iniciació Ashtanga ioga\nUn curs d'iniciació és la manera ideal de començar amb la pràctica d'ashtanha ioga: l'Asthanga és un estil de ioga dinàmic que consisteix a repetir una seqüència específica de manera fluida i consistent, treballant simultàniament la respiració (vinyasa).\nLa seva pràctica ens permet purificar el nostre cos mitjançant la desintoxicació de músculs i òrgans produïda per la calor que s'experimenta durant la pràctica. Es treballa la tonificació i força muscular així com la flexibilitat, al mateix temps que controla i regula l'activitat cardiovascular, ja que s'aprèn a agafar consciència de la respiració millorant l'oxigenació del cos.\nInternament ens ajuda a alliberar la ment, estimular la creativitat i millorar els nivells de concentració. La seva pràctica continuada ens aportarà un estat de serenitat, disminució de l'estrès i cansament diari.\nEn aquest curs començaràs des de 0 acompanyat d'altres debutants.\nMilloraràs la teva flexibilitat i relaxació.\nÉs un curs dinàmic, on aprendrem també sobre la filosofia del ioga i compartirem les sensacions que ens provoca la seva pràctica.\nEn finalitzar seràs capaç de realitzar una pràctica bàsica pel teu compte, aconseguint els principis fonamentals, i estaràs preparat per a assistir a les pràctiques estil Mysore del centre.\nConsulta'ns les dates de la propera edició!\nDurada 28 days 1 hour 30 minutes\nData d'obertura 31/03/2021 18:30\nData següent 28/04/2021 20:00


Premsa espanyola: d’avui en vuit, “enaltiment” a Trapero i Forn i “boicot” a Felip VI\nD’avui en vuit, “enaltiment” a Trapero i Forn i “boicot” a Felip VI\nBarcelona. Divendres, 10 de Agost 2018. 08:10\nLa premsa espanyola d’aquest divendres reserva els espais principals de les seves portades i les editorials a la crítica a la política immigratòria de Pedro Sánchez -així ho fan El Mundo, La Razón i El País- i, en el cas de l’ABC, al rebuig argentí a l’avortament amb el titular ‘Argentina elige la vida’.\nAmb tot, la situació a Catalunya no passa desapercebuda -excepte en el cas de l’esmentat ABC, que fa portada monogràfica- i es nota l’interès creixent pel que pugui passar d’avui en vuit, en l’aniversari dels atemptats del 17 d’agost a la Rambla de Barcelona i Cambrils.\nEn aquest sentit, l’inici de la campanya d’Òmnium Cultural dirigida als turistes, i la intenció de l’entitat d’aprofitar el 17-A per recordar “els servidors públics que s'hi van deixar la pell per la seguretat de la gent del país", en referència al conseller Forn, ara a presó, i al Major Trapero, relegat a tasques administratives, serveix a ‘El Mundo’ per assegurar que ‘Òmnium utilitzarà el 17-A para enaltecer a imputados del ‘procés’’, afegint que ‘El separatismo hará un homenaje a Trapero y al ex ‘conseller’ Forn en el acto por las víctimas’. Que es reconegui la tasca dels dos principals responsables de seguretat en aquell moment tràgic, artífexs de l’operació que va eliminar la cèl·lula terrorista a poques hores de l’atemptat sembla doncs inoportú.\nAixí també s’expressa ‘La Razón’, que considera que ‘Òmnium pide homenajear a Trapero y Forn el 17-A’, un titular a partir del qual es desenvolupa la idea que “el independentismo mantiene su objectivo de polititzar el aniversario del atentado”.\nDe fet, el 17-A té tots els punts per convertir-se en el dia informativament més dens del mes d’agost, i no només per la presència del rei, sinó també per les dissensions entre el sobiranisme sobre la manera com cal entomar aquesta visita reial. Aquesta situació l’aprofita El País per furgar en la ferida. “El plan de boicoteo a Felipe VI ahonda la división del independentismo’, és el seu titular, que converteix el desig d’Òmnium de primar el record de les víctimes i el paper dels responsables de seguretat per sobre dels visitants il·lustres que hi puguin fer acte de presència en una mostra d'un independentisme esquerdat. Introduint, això sí, la possibilitat de boicot real i reial.\nPROCÉS El PP equipara el bus d'Òmnium amb el d'Hazte Oír i demana sancionar-lo Carlota Camps\nATEMPTATS 17-A Comerciants i restauradors demanen no barrejar la política en la commemoració del 17-A El Nacional\nATEMPTAT 17-A Espanyolistes convoquen una manifestació en suport a Felip VI el 17-A El Nacional


Com ja vam informar fa temps, també autocaravanes inundades van ser comercialitzades a Espanya a l'any 2011. Un altre frau a afegir al de les autocaravanes robades a Europa i venudes al nostre país.\nDes d'ASEICAR alerten futurs compradors de vehicles per no caure en el parany d'acabar comprant autocaravanes robades "atrets per preus molt baixos" adquirint els vehicles "a particulars o empreses" pirates "i sense escrúpols", i recomana "que prenguin totes les mesures de precaució necessàries per tal d'evitar veure involucrats en alguna d'aquestes estafes i fraus que, segons la Guàrdia Civil, s'estan incrementant a Espanya ". Desconfiar de preus gangues de particulars i d'empreses no acreditades és el primer pas per evitar-ho.\nAixí fan el blanqueig de les autocaravanes robades\nPer dur a terme aquest negoci, la trama dota de documentació falsa a les autocaravanes robades i les presenta amb tots els permisos necessaris per circular a Espanya. "Aparentment, quan fan els tràmits de compra, els papers són correctes, sembla que els vehicles han passat la ITV, s'han re-matriculat correctament a Espanya i tot és perfecte. Però al cap dels mesos (els nous propietaris) reben un requeriment dels Mossos d'Esquadra, de la Guàrdia Civil ( a Espanya ), o de l'Ertzaintza (en el cas del País Basc) ".\nEncara que es tracta en general de robatoris a Europa, el blanqueig de autocaravanes robades pot anar més enllà: "També hi ha vehicles robats a Espanya que re-matriculen a Europa i tornen a entrar de nou al nostre país de manera il·legal".\nNo és una cosa nova\nEl trànsit amb caravanes i autocaravanes robades per a la venda un cop falsificats els papers no és res de nou tampoc a Espanya. El que sí que són pràcticament nous són els vehicles triats. Encara que amb anterioritat era més freqüent el robatori de caravanes per resultar més senzilles de sostreure, en els últims anys s'està incrementant aquest comerç il·legal d'autocaravanes a causa, possiblement, al fet que els lladres tenen millor tecnologia per desbloquejar els sistemes de seguretat ja que estan alertes per aprofitar qualsevol descuit.\nTampoc són nous els fraus. Com ja dèiem, al 2011 la Guàrdia Civil va desmantellar una xarxa que estava comercialitzant, caravanes i autocaravanes sinistrades per una inundació a França i que havien d'haver estat desballestades. En aquesta ocasió, els compradors van pagar entre 35.000 i 40.000 euros per vehicles que en el mercat costaven entre 42.500 i 56.600.\nDes ASEICAR s'enumeren altres recents fraus: "Primer va ser l'Agència Tributària la que va detectar l'any passat un augment d'importacions d'autocaravanes i campers amb frau en la declaració d'IVA i IEDMT, presentant factures per sota del valor real. Després, Indústria va detectar frau en importació d'autocaravanes "suposadament" importades amb canvis de residència falsos. I ara li toca el torn a la Guàrdia Civil amb una nova operació d'autocaravanes robades a Europa i venudes a Espanya ".\nFont original de la notícia: Gorbearent.es\nLlegir 2070 vegades\nMés en aquesta categoria: « Canvis al Reglament General de circulació Nova àrea a Sant Hilari de Sacalm »


Lorena Cortés: «Kumon uneix vocació, visió de negoci, emprenedoria i treball en equip» - Kumon Cataluña\nCom a franquiciada, la Lorena se sent integrada en una de les millors multinacionals en què ha treballat.\nLa Lorena va deixar l’enginyeria química per dedicar-se a l’educació amb Kumon i obrir el centre Kumon Madrid - Estrella, que va tenir una gran acollida al barri des del primer moment i ara, un any després, compta ja amb més de 80 alumnes. «Vaig tenir l’oportunitat d’explicar a moltes famílies que van venir al centre el que Kumon podria fer pels seus fills. Des de llavors, els primers alumnes continuen matriculats amb nosaltres i ja hem experimentat els bons resultats aconseguits amb el mètode», ens explica.\nIl·lusió és la paraula amb la qual la Lorena defineix el procés d’obertura del seu centre: «Abans de fer el pas definitiu, l’equip de Kumon em va aportar una doble visió: d’una banda, la de gestora del meu propi negoci i, de l’altra, la d’orientadora del meu propi centre Kumon».\nCom a franquiciada, se sent integrada en una de les millors multinacionals en què ha treballat, on es tria amb molta cura l’equip humà que la compon: «No és casualitat que hi trobis grans professionals amb una gran qualitat humana. Kumon va posar a la meva disposició un gran equip centrat al cent per cent en el desenvolupament del meu centre. Ja ha passat més d’un any i puc dir que continuo comptant amb el compromís de l’equip. Tot i que ara treballo amb més autonomia, perquè el meu centre ha crescut i el tipus d’orientació que rebo és diferent, el compromís continua essent el mateix».\nEls seus primers alumnes, els seus fills\nLa Lorena va conèixer Kumon buscant alternatives d’aprenentatge per als seus fills: «Estava buscant opcions a Internet per no canviar el meu fill d’escola i, al mateix temps, desitjava emprendre el meu propi negoci. Després de conèixer l’empresa, ho vaig veure clar».\nEls primers alumnes del centre van ser els seus fills. El seu fill gran, que té 6 anys, als 10 dies de començar Kumon Matemàtiques li demanava més quadernets i més autonomia: «En ser el meu fill, l’orientava en excés i ell em va parar els peus; em va dir que podia fer-ho sol», explica la Lorena. La seva filla petita té 4 anys i acaba de començar Kumon Matemàtiques. «Resol els quadernets molt motivada i evoluciona molt ràpid, hi està totalment enganxada», ens explica.\nLa Lorena desitja que els seus fills treballin diversos programes i per això espera que comencin Kumon English al setembre: «Totes les escoles imparteixen matèries en aquest idioma i és imprescindible que els nostres fills puguin entendre els textos al cent per cent des que comencen a cursar les assignatures en anglès perquè puguin estudiar-les a casa amb autonomia».\n«M’il·lusiona que em truqui una família per explicar-me com ha millorat el seu fill amb Kumon o que m’enviï una foto amb les notes de l’abans i el després de Kumon»\nUn dels moments que la Lorena viu amb més il·lusió és quan les famílies contacten amb ella per informar-la sobre la millora en les notes dels seus fills: «M’il·lusiona que em truqui una família per explicar-me com ha millorat el seu fill amb Kumon o que m’enviï una foto amb les notes de l’abans i el després de Kumon».\nAconseguir que els alumnes treballin amb autonomia i responsabilitat amb la intenció de formar persones competents és un dels principals objectius del mètode Kumon. «Ensenyo als meus alumnes a ser autònoms i responsables des del primer moment i a observar el material de la forma adequada perquè el puguin entendre i resoldre per ells mateixos. Vull que el professor sigui el material que s’emporten a casa i no jo. El material didàctic de Kumon és una autèntica joia, perquè té tots els ingredients perquè l’alumne aprengui pas a pas i d’una manera autònoma».\nLa Lorena dona molta importància a observar l’acompliment de cada alumne per proporcionar-li el quadernet més adequat: «Quan un alumne comença a Kumon, li fem una prova de nivell per personalitzar el seu aprenentatge amb els recursos més adequats i analitzem els resultats setmanalment per continuar individualitzant-lo i potenciant-ne l’evolució».\nLa Lorena veu els propers anys amb la mateixa il·lusió amb què va obrir el centre: «Els propers anys els veig amb més alumnes i més orientadors perquè més infants desenvolupin tot el seu potencial d’aprenentatge amb els programes de Kumon. Ara estic més preparada per orientar les famílies i els infants en els tres programes: Kumon Matemàtiques, Kumon Lectura i Kumon English», conclou.\nAvui dia, molts professionals se senten atrets per la idea d’emprendre i poder gestionar un negoci propi. Si, com la Lorena, desitges créixer professionalment amb Kumon i aconseguir la satisfacció personal treballant en el món de l’educació, contacta amb nosaltres!


Fent Camí amb el Russi... en companyia de Xavier Pedrals Costa, director de l’Arxiu Comarcal del Berguedà.\n"Fia-Faia, Fia-Faia, nostre Senyor ha nascut a la paia"\nPerò un arxiver ha d’haver estudiat història, no? Jo sóc de la vella escola, en la que es donava prioritat als arxius històrics, i els arxivers havien de saber sobretot història i paleografia. Però actualment molts arxivers es dediquen també a dissenyar el circuit que han de fer els papers dintre dels organismes oficials, les empreses... això suposa especialitzar-se en el tipus de document que genera aquella entitat.\n11h 04’.- Explanada. La creuem de recte, i un cop a l’altre cantó trobem un corriol que baixa cap el riu. El seguim i creuem el riu per un pont antic en mal estat. Després pugem fins arribar a una pista.\nMés en aquesta categoria: « La Font de les Travesses El Camí dels Bons Homes, el seu pas per terres bergadanes »


Foto: Ajuntament de la Sénia\nEl Catllar Atlètic visita a la Sénia a l’espera de tancar el nou entrenador\nEls del Baix Gaià s’enfronten a una Sénia que és la gran favorita per aconseguir l’ascens a Divisió d’Honor\nEl CFS El Catllar Atlètic afronta la visita al líder del grup, la Sénia, sense haver tancat el relleu a la banqueta de Carlos Altés, que va deixar el càrrec després de l’empat contra l’Huracans la Selva en la darrera jornada. Lluis Jové, president de l’entitat, ha explicat en declaracions a Altafulla Ràdio que serà un entrenador de la casa el que assumeixi les regnes del primer equip amb l’objectiu principal d’abandonar les places de descens. De moment, serà ell qui dirigeixi l’equip aquest dissabte (18.30 h).\nLa situació de l’equip és molt preocupant, perquè precisament ocupa una de les places que conviden a viatjar a Segona Divisió. La bona notícia és que la igualtat de la categoria és màxima i la salvació està a només dos punts. Un triomf aquesta jornada seria clau, però és molt difícil que es pugui produir tenint en compte la situació del conjunt local.\nLa Sénia és un dels equips favorits per l’ascens a Divisió d’Honor. Tot i que només té tres punts d’avantatge respecte al segon, és dels pocs equips que és capaç d’entrar en una nova dinàmica després d’una derrota. Avui dia encadena tres victòries seguides després de perdre el segon partit del curs davant l’Hospitalet de l’Infant.\nQuant a números, és el tercer equip més golejador amb 71 gols i el segon que menys encaixa amb 50. En l’art del gol, cal remarcar la figura de Jordi, segon en la taula de golejadors del grup amb 29 gols.\nLluis Jové, president del Catllar


¿Què són els tours virtuals? López de Hoyos ja té el seu | Colonial\nInici Blog ¿Què són els tours virtuals? López de Hoyos ja té el seu\nLa tecnologia s’ha convertit en els últims anys en el protagonista principal de l’escenari empresarial. Els progressos en aquest camp i les oportunitats de renovació que ofereix, han estat implementades per totes les empreses compromeses amb la innovació i com oferir els millors serveis als seus clients.\nAl sector immobiliari la tecnologia també és una realitat, oficines intel·ligents, visors de realitat virtual i moltes altres qualitats digitals que agilitzen el dia a dia d’aquest sector.\nUna de les eines més popularitzades durant els tres últims anys són els tours virtuals. Aquests recorreguts ofereixen una visió panoràmica 360º gràcies a la tecnologia de Google Street view.\nEls tours virtuals permeten visitar les oficines des d’un ordinador sense necessitat d’acudir físicament fins a l’espai. Els usuaris poden interaccionar activament amb l’eina i anar visitant l’oficina amb una ruta dirigida per ells mateixos.\nAquesta tecnologia permet mostrat tants punts de vista com es vulguin a través de singulars fotografies, com més fotografies s’incloguin més precís i complet serà el tour virtual.\nColonial ha afegit aquesta eina en algunes de les seves oficines per brindar la millor experiència d’usuari als seus clients. L’última en afegir aquesta funcionalitat ha estat l’oficina de López de Hoyos, 35.\nLa immobiliària vol així oferir totes les facilitats als seus llogaters, actuals i potencials, per millorar els serveis prestats i mantenir-se al mercat com una companyia innovadora i actual.\nPots visitar el tour virtual de López de Hoyos aquí.


Punt i final al Microclima 2019 amb Mireia i Borja | Notícies - La Tornada\nPunt i final al Microclima 2019 amb Mireia i Borja\nRecollim les fotos de la darrera jornada de festival\nHa arribat el moment de dir adéu al festival Microclima. Després d'un mes i cinc concerts, posem punt i final a la segona edició del festival i ho fem amb un orgull immens i una alegria desbordant. Han estat cinc caps de setmana molt intensos, en què hem viscut uns concerts màgics en espais idíl·lics. Volem donar-vos les gràcies a tots els que heu vingut i heu omplert totes les places i racons del festival. Gràcies a les gairebé 200 persones que vau baixar fins a Beget a sentir Miquel Abras; a les centenars de persones que us heu acostat als concerts de Cesc, Judit Neddermann i Mireia Vives i Borja Penalba a Camprodon; als qui vau venir al concert intimista d'Ivette Nadal a Rocabruna i vau fer que l'espai es quedés petit, i als valents que us vau atrevir a pujar fins a Sant Antoni desafiant el fred i l'amenaça de pluja per viure una inauguració d'autèntic luxe amb La Folie.\nAmb aquesta segona edició ens havíem proposat el repte de consolidar el festival i el format itinerant i convertir-lo en una cita cultural de referència a la Vall de Camprodon, i estem molt contents de poder dir que hem assolit l'objectiu. El Microclima s'ha fet gran i esperem seguir-nos trobant durant molts anys més. No podem deixar d'agraïr, tampoc, als companys de viatge que han aconseguit que aquesta edició fos un èxit: Autopòdium Volkswagen i La Brava. Des d'ara mateix, comencem ja a treballar per poder fer que el Microclima 2020 sigui una realitat i seguir reivindicant els patrimoni únic de Camprodon i la qualitat artística de la música de casa nostra.


Blog – Pàgina 2 – VENTIJOL\nAspirem a millorar el futur de les persones\nFes un donatiu Fes-te soci/a\nProjectes per Ajuntaments i altres entitats\nDia Internacional per l’Eliminació de la Violència vers les Dones\n3 desembre 2019 63 1\nEl 27 de novembre, a les 6 de la tarda, a la Pça. Orfila, la nostra directora tècnica, Eva Alesanco, va fer la lectura del manifest de rebuig…\nVentijol a la ràdio i a la televisió\n26 novembre 2019 44 1\nEl dia 8/10 la directora tècnica de Ventijol, Eva Alesanco, va participar en el programa de radio “A primera hora” de Radio Estel, per explicar la tasca que fa Ventijol en l’atenció psicoterapèutica de les famílies.\n“La Caixa” col·labora amb Ventijol\n15 octubre 2019 33 0\nVentijol ha rebut un ajut de 7.500 euros per poder engegar el Programa d’atenció a persones grans en situació de vulnerabilitat al barri de Sant Andreu.\nConcessió de subvenció a Castelldefels\n25 juliol 2019 33 0\nUn any més, Ventijol ha rebut la concessió de subvencions destinades a projectes presentats per entitats socials per a l’any 2019 de l’Ajuntament de Castelldefels. L’ activitat subvencionada és l’Atenció\nContinuem atenent a Segur de Calafell\n19 maig 2019 33 0\nUn any més seguim fent teràpia psicològica a Segur de Calafell, en un espai cedit a les dependències municipals de l’Ajuntament.\nNous acords per a una convivència sana\n26 gener 2019 32 0\nPer Juan José Cuervo Rodríguez – Psicoterapeuta de Ventijol. Aquest escrit parteix de l’interès per compartir experiències que puguin contribuir a la comprensió del treball que es realitza en els\nAconseguida subvenció atorgada per l’Ajuntament de Castelldefels\nContinuem la nostra col·laboració amb les Universitats\nLa importància dels límits i perquè ens costa tant posar-los\n“Per un Sant Joan més humà!”\nGran èxit del Concert Solidari pro Ventijol\nL’Associació per a la Salut Familiar i Comunitària Ventijol és una entitat sense ànim de lucre, fundada el 1994. Ha sigut declarada d’utilitat pública el 6 d'octubre de 2015 tal i com consta en el Registre Nacional d’Associacions del Ministeri de l’Interior amb el número 142701.\nVENTIJOL © 2021 Aquesta web és propietat de Ventijol. Avís Legal, Política de privacitat i Política de cookies.


La ‘Colauició’ – Mail Obert – VilaWeb | Humbert.Cat\nLa ‘Colauició’ – Mail Obert – VilaWeb\nPosted on 26 Mai 2015 by Humbertcat\nLa ‘Colauició’ – Mail Obert – VilaWeb.\nDos dies després de les municipals, l’indepe barceloní o barcelonina s’estira al divan. L’especialista treu el bloc de notes i li demana com se li han posat, els resultats de les eleccions; que li expliqui com se sent, si tot va pel bon camí, si ha notat millora. ‘L’indepe’ barceloní o barcelonina, en endavant ‘indepe del barcelonat’, o simplement ‘l’indepe’, fa tres respiracions i comença.\nComença dient que servidor o servidora, ja ho sap el doctor o la doctora, és dels qui pensen que el moment propici ja va passar, i que ara toca pujar l’Everest per la cara nord. Que ja sap que no és de gaire català canviar d’opinió, i molt menys canviar-la cap a bé. En aquest punt coincideix amb l’especialista: sempre podrà tornar a la llera de la negror i l’arrossegament. El cas és que avui, després de mil enquestes i elucubracions, per fi pot llançar un grapat de vots constitucionals als de ‘la majoria silenciosa’. Ha portat un paper, que llegeix a la doctora o doctor: CIU+ERC+CUP guanyen 295.707 vots a Catalunya, i PP+PSC+C’s en perden 129.505. I continua amb percentatges de regidors: ‘75% d’independentistes, 20% de federalistes’ i atenció: ‘5% de C’s i PP’. Encara voldria llegir-li més dades —ERC esdevé el segon partit a l’àrea metropolitana—, però el doctor o la doctora s’amaga un badall a la mà. Diu que continuï, que on vol anar a parar.\nMiri, l’indepe té uns amics. Amics que el 9-N van votar que sí i que sí, i que diumenge van votar ‘La-Colau’ per fer fora ‘la dreta’ del govern de Barcelona. No van votar ni Guanyem ni Podem ni Procés Constituent ni Equo ni ICV-EUiA, sinó ‘La-Colau’, així tot seguit: el nom de la marca guanyadora. Qui votaràs? ‘La-Colau’. Qui vols que guanyi?: ‘La-Colau’. No calia saber el nom de la ‘Colauició’, ai, la coalició, perquè la papereta ja tenia impresa la foto de la seua alcaldable. ‘L’indepe’ fa un incís i ho aprofita per demanar si una papereta amb la foto de David Fernàndez i impulsada des d’un espai mediàtic prestat —com ‘La-Colau’ ha utilitzat legalment el d’Iniciativa— hauria tingut una sort comparable. Quines coses de demanar-se, doctora o doctor. ‘La-Colau’, la coneix tothom: els qui són de carrer i els qui són de sofà, els qui saben què és Can Vies i els qui no, els qui miren els debats del parlament i els qui no.\nPassa que ‘l’indepe’, doctor o doctora, tot ho veu en clau de procés, o de ‘prucés’, com diuen els C’s o SCC quan volen escriure-ho en català. ‘L’indepe’, si perdia Barcelona, ho veia tot negre. Però, assumits els resultats, de cop i volta, se li ha obert una esperança. Recita les declaracions de Colau fent veu de rapsoda: ‘Catalunya és una nació i ha de poder decidir lliurement la seva relació amb l’estat espanyol’, i a continuació s’incorpora al divan: ja que hem perdut Barcelona, diu, ja que hem de pujar l’Everest per la cara nord, diu també, el sector ‘tribunero’ no hauria de menystenir l’esglaó que ha posat Colau. ‘L’indepe’ n’ha fet una foto, d’aquest l’esglaó, i la porta al mòbil: miri, doctora o doctor. L’especialista hi fa una escombrada: ‘Catalunya-nació-decidir-lliurement-estat espanyol’. Estan d’acord que ha quedat molt natural.\nPerò, és clar, les paraules se les emporta la guàrdia urbana, i ara és quan l”indepe’ somriu: posats a pujar l’Everest per la banda difícil, per la lenta, per la d’esgarrapar pedra, que governi la Colauició és una oportunitat per a l’independentisme: u) perquè voldran fer el gir social promès, amb la qual cosa hi guanyarà tot el barcelonat; i dos) perquè quan es disposin a fer-ho, s’adonaran que necessitem els recursos d’un estat, amb la qual cosa hi guanyarem tots. Per als qui dubten que la independència és un projecte social, doctora o doctor, governar els resultarà més pedagògic que mil ‘indepes’ convençuts predicant! En aquest punt, la doctora o doctor aixeca una cella, mira l’hora i diu que per avui han acabat.\nEvidentment, que ‘l’indepe del barcelonat’ se sap la dita ‘un català, una opinió’. És justament per això que va a l’especialista, per no parar boja, o per no parar boig. Mentre apunta la pròxima sessió a l’agenda, el doctor o doctora li recorda que pot deixar de desdoblar el gènere, que ja han passat les eleccions.\nPer als qui dubten que la independència és un projecte social, governar els resultarà més pedagògic que mil ‘indepes’ convençuts predicant.\n← La CUP no preveu entrar al govern de Colau – VilaWeb\nLa CUP obre la porta a anar amb Podem i Procés Constituent el 27-S si no se subordina el procés a l’agenda espanyola →


La FAVB i altres entitats denuncien l'ampliació "indiscriminada" de terrasses - Línia Sants\nRedacció|2020-07-29T16:39:35+02:0029 juliol 2020|Barcelona|Línia Sants\nLes terrasses, motiu de polèmica. Foto: Aina Martí / ACN\nLa Federació d’Associacions de Veïns de Barcelona (FAVB) i altres entitats veïnals han demanat a l’Ajuntament que redueixi el nombre de terrasses dels bars i restaurants per evitar contagis de coronavirus. La petició la fan, especialment, respecte de les àrees que consideren que estan saturades, com són la Sagrada Família, el carrer Enric Granados, el Poble-sec o el Paral·lel, entre d’altres.\nLes entitats consideren que l’ampliació de terrasses que el consistori ha permès és “indiscriminada” i parlen d’una “reobertura descontrolada” que xoca amb les recomanacions fixades per les organitzacions i administracions sanitàries. “De forma natural es provoquen aglomeracions i massificacions de consumidors que no fan servir mascaretes ni mantenen les distàncies”, diuen les entitats.\nPer analitzar aquesta situació demanen que s’obri una taula de diàleg “real i efectiva” amb els sectors econòmics implicats i amb els veïns i que es facin inspeccions de forma regular per fer complir la normativa.


"La plaza del Diamante" arriba al Teatre Goya | Barcelona Cultura\n"La plaza del Diamante" arriba al Teatre Goya\nEl muntatge protagonitzat per Lolita Flores i dirigit per Joan Ollé versiona la cèlebre novel·la de Mercè Rodoreda\nFins al 3 de maig, al Teatre Goya s’hi pot veure La plaza del Diamante, dirigida per Joan Ollé. Es tracta d’una versió del propi director, que adapta la novel·la de Mercè Rodoreda, originalment en català, i que es va estrenar amb èxit de crítica i públic a Madrid.\nL’obra, interpretada per Lolita Flores, és un llarg monòleg de poc més d'una hora que aprofita el to oral de les pàgines de la novel·la. En ell, assistim a la història de la Natàlia, "La Colometa", una jove noia de Gràcia orfe de mare que assegura no saber què fa en aquest món, en els anys previs a l’esclat de la Guerra Civil, i durant els anys foscos de la postguerra.\nA través del monòleg interior costumista, intens i punyent, "La Colometa" explica la història d’amor amb en Quimet, la seva maternitat i la gana i la duresa dels anys posteriors a la guerra. Lolita Flores, que actua per primera vegada en un teatre de Barcelona, dóna vida a aquest personatge únic i universal de la literatura catalana.\nLa cantant, que ja va sorprendre tothom en guanyar un premi Goya com a actriu revelació l’any 2002, es posa en la pell del personatge que va fer cèlebre Mercè Rodoreda. Escrita en l’exili de Ginebra l’any 1961, La plaça del Diamant, plena de simbolismes, va ser publicada l’any següent gràcies als esforços de Joan Sales, després de presentar-se al premi Sant Jordi i no passar la primera fase.\nLa novel·la ha estat traduïda a trenta idiomes i és considerada una obra mestra de la literatura catalana de tots els temps.\nDia: del 9 d'abril al 3 de maig


UMH - TREBALL FI DE MÀSTER. COMUNICACIÓ CIENTÍFICA\nPAS: TREBALL FI DE MÀSTER. COMUNICACIÓ CIENTÍFICA\nL'estudiant haurà de desenvolupar un tema d'investigació en algunes de les tres línies de treball del màster: història de la ciència, la tecnologia i la medicina; comunicació científica; i patrimoni científic i museologia.\nGuia per a la realització del Treball fi de Màster Programa de Màster en Història de la ciència i comunicació científica Curs 2017-2018\nPresentació treball del mòdul. Hi haurà la possibilitat de realitzar aquesta presentació en línia per als estudiants que optin per una formació semipresencial. Es faran servir els procediments habituals per confirmar la identitat de l'estudiant i la seva autoria. 20% -40%\nDefensa Pública del treball fi de màster. 60% -100%\nEl TFM serà avaluat per un tribunal, nomenat per la CCA [Comissió de Coordinació Acadèmica] al començament de cada curs acadèmic i format per un president i dos vocals, que preferentment seran professors o professores del màster. Es nomenaran a més tres professors o professores com a membres suplents. El tutor no podrà formar part del tribunal. Qualificació Un cop realitzada la defensa del TFM, el tribunal i el tutor es constituiran en comitè qualificador i procediran a la seva qualificació. Es puntuarà numèricament de 0,0 a 10,0, amb un sol decimal. En cas que la puntuació sigui igual o superior a 9,0, s'indicarà a més si es proposa la concessió de la Matrícula d'Honor. El Consell de Govern, a proposta de la CCA, pot atorgar anualment premis extraordinaris de màster, a raó d'un per cada trenta titulats o fracció.\nEls criteris de qualificació són els que es detallen en un document públic que es lliurarà als estudiants a l'inici del curs.\nTota la informació sobre la realització del TFM està disponible en: https://drive.google.com/file/d/0B4nzEGWtTR_JSXBEQV85a0M4TE0/view?usp=sharing


Unitat Pastoral Parròquies d'Alpicat, Torrefarrera, Rosselló: ELS DIES SANTS . SETMANA SANTA\nHeus aquí el que l’església celebra a la Setmana Santa:\nJesús entra a Jerusalem muntat en un ase, l’animal de la vida senzilla i dels treball quotidià.\nÉs aclamat com a Messies i rei de pau. Jesús regnarà des de la Creu. Pòrtic del tríduum pasqual. Anunci de la mort i la resurrecció del Senyor.\nJesús s’acomiada dels seus deixebles amb un sopar. Allà els renta els peus, com a signe de la seva entrega total, una entrega que els seus seguidors també hem de viure. I alhora els deixa el pa i el vi de l’Eucaristia, presència seva que serà el nostre aliment al llarg del camí de la vida.\nJesús és escarnit, torturat i clavat en una creu, i des de la creu ens mostra què vol dir estimar totalment, com només Déu pot estimar. Nosaltres avui, escoltant el relat de la passió, pregant per tota la humanitat, venerant la creu i combregant , li agraïm el seu amor, i afirmem la nostra fe en ell i en el seu camí de fidelitat i entrega.\nPASQUA : JESÚS RESSUSCITAT!\nTota l’església celebra el gran esdeveniment que és fonament i sentit de la nostra fe: Jesús, fidel fins a la mort, ha ressuscitat d’entre els morts i viu per sempre. Ell ens va al davant. I nosaltres, amb tot el goig, ens reunim per compartir-ho, en la celebració més important de l’any.\nPublicado por Parròquies d'Alpicat, Torrefarrera, Rosselló en 19:56


Unitat de psiquiatria clínica\nUnitat de psicoteràpies\nUnitat de recursos comunitaris\nAtenció a urgències de Psiquiatria general i Addiccions: 24 hores al dia amb dos boxes polivalents d’observació. Es tracta del primer dispositiu professionalitzat que es va implementar a Barcelona. Atén a la mateixa àrea poblacional que la sala per a pacients aguts.\nAtenció a pacients psiquiàtrics aguts: 34 llits, atén un àrea de Barcelona de prop de 400.000 habitants: Dreta de l’eixample, Gràcia, Guinardó i la zona de Encants Nous i Viviendas del Congrés.\nConsultes externes de Psiquiatria General: Conté una sèrie de programes suprasectorials acreditats i reconeguts pel Departament de Sanitat, especialment rellevant és el Programa de prevenció del suïcidi.\nUnitat de Psicoteràpies: Tota aquesta activitat és ambulatòria. Actualment és un centre de referència per a tota Catalunya, la resta de l’Estat, sud d’Europa i Amèrica del sud a través de la seva prestigiosa Escola de Teràpia Familiar. La cartera de serveis dintre de la Unitat de Psicoteràpia inclou: teràpia familiar, teràpia de parella, mediació familiar, coaching sistèmic i intervenció en multiculturalitat.\nAtenció dels Trastorns de la Dieta Alimentària: és un dispositiu de l’Hospital de Dia per a 10 places. Finançat per Catsalut des de l’any 2000. Té cobertura suprasectorial amb àrea d’influència en el barcelonès. Atén preferentment pacients adults amb programes específics per a l’anorèxia nerviosa, bulímia nerviosa i trastorn per afartament.\nAtenció a Trastorn Límit de la Personalitat (TLP): es tracta d’un programa assistencial punter finançat per Catsalut des de 2006. Inclou un dispositiu proper a l’Hospital de Dia i formació per a d’altres especialistes. En el àmbit d’actuació és també suprasectorial abastint tot el sector sanitari.\nLa cartera de Serveis dintre de la Unitat inclou:\nAvaluació diagnòstica i estudi psicomètric.\nTeràpia grupal d’orientació dialèctica-conductual.\nIntervenció psicoterapèutica individual.\nSeguiment psiquiàtric, control farmacològic.\nIntervenció en crisi.\nEntrenament en “mindfulness”.\nAtenció en consultes externes a pacients amb trastorns d’addiccions. Compren els següents programes: atenció integral a pacients adults que presenten addiccions a substàncies legals (per exemple, tabac o alcohol) o il·legals (per exemple, cocaïna o heroïna), a les addicions sense substància o comportamentals (per exemple, joc patològic) i als trastorns duals (és a dir, la combinació d’una addicció amb un altre trastorn mental) en règim ambulatori (Centre d'atenció i seguiment Sant Pau / CAS Sant Pau) o en condicions d’hospitalització parcial (Hospital de Dia) o total (Unitat hospitalària de desintoxicació).\nFlux de l’activitat de la Unitat d’addiccions. Un resum del flux d’activitat que es porta terme a la Unitat de conductes addictives. Veure imatge\nRecursos comunitaris: atenen un sector de població diferent dels dispositius ubicats en el interior del recinte de l’Hospital General. Això és degut a que constitueix la “herència” del que va ser l’antic Institut Mental de la Santa Creu. És centre de referència del districte de Nou Barris, Horta i Sant Martí Nord per a aquest tipus de recursos. Tots ells finançats de forma mixta per Sanitat i Benestar Social. Compren els següents dispositius:\nCentre de Dia. 151 usuaris.\nCentre Especial de Treball (CET). Al voltant de 20 places. Actualment s’ha externalitzat la gestió laboral.\nPisos assistits. Oscil·la al voltant de 14.\nResidència per a pacients psiquiàtrics. 30 usuaris.\nTelèfon: 93 553 78 46\nTelèfon: 93 553 76 64\nTelèfon: 93 553 76 73\nTelèfon: 93 553 76 65\nFax: 93 553 76 66\nTelèfon: 93 553 78 81\nDesprés del Suïcidi\nAssociació de Supervivents


Hem viscut unes setmanes d’escalfament i aparent radicalització al quilòmetre zero. ©Hugo Fernandez/Turismo Madrid\nPer Bernat Dedéu | 01 May 2021\nLes eleccions a la Comunitat de Madrid han posat de manifest un estat de tensió que Díaz Ayuso ha copiat del procés català sense que la premsa de la capital d’Espanya s’ompli de titulars sobre la fractura social\nLa història d’Espanya demostra que tot allò que a Catalunya vivim com una intensíssima tragèdia Madrid ho acostuma a reconvertir a posteriori en una farsa amb aires de sainet. El període d’escalfament i aparent radicalització que ha viscut el quilòmetre zero abans de les eleccions del proper dimarts no deixa d’ésser una mala còpia reconcentrada del procés fallit cap a la independència previ a l’octubre del 2017 sense que, evidentment, els diaris de la capital hagin vomitat tanta pornografia sobre com la tensió política és a punt de trencar famílies que ja no gosen compartir taula el dinar de Nadal, equiparant les cantonades de Malasaña a Kabul, o sostenint que, de seguir amb tanta mala llet per metre quadrat, els madrilenys acabaran saltant-se la cañita del vespre per sortir al carrer a repartir mastegots. Resulta curiós, car la ultradreta feia manta d’anys que amenaçava el sobiranisme però Pablo Iglesias no es dedicava a plorar-nos ni a abandonar debats on VOX no condemnava que es cremessin ninots amb la cara del president Puigdemont, ni tampoc a Pedro Sánchez li entraven tantes ganes d’encapçalar personalment una croada contra la intolerància disfressat de Mandela.\nIsabel Díaz Ayuso s’ha inventat l’anhel de república independent de Madrid. ©PP Madrid\nDe fet, que l’esquerra madrilenya abanderi la causa contra el suposat feixisme és un dels fenòmens més notòriament cínics de la política espanyola dels darrers lustres. No cal tenir memòria d’elefant per recordar que fou Pedro Sánchez qui, en les eleccions generals del 23-A i del 10-N del 2019, va fer tot el possible perquè VOX participés als debats de Televisió Espanyola, en el primer cas quan els ultradretans encara només tenien presència rellevant al Parlament d’Andalusia (la Junta Electoral no li ho va permetre, però el líder del PSOE aconseguí que, en una fórmula escassament democràtica, Atresmedia accedís a un format on Sánchez només perseguia l’ànim de desgastar el PP, fent gala d’una irresponsabilitat inaudita i condemnada per la majoria dels seus col·legues europeus). Però no cal anar tant lluny; mentre fa dies advertia pomposament en un míting electoral el perill “d’acostumar-se a la ultradreta com una cosa normal”, quan fou VOX qui salvà amb la seva abstenció el decret dels fons europeus proposat pel PSOE fa tres mesos, Sánchez digué a Abascal que “en moments d’il·luminació, vostè demostra més responsabilitat de país i més sentit d’estat que el líder de l’oposició”.\nQuan el PSOE necessitava VOX, ni Abascal ni els seus adlàters eren els malèfics enemics de la democràcia contra els què ara ens vol salvar Supersánchez: de fet, aquí a Catalunya també recordem com un tal Salvador Efecto Illa no semblava tenir cap problema en incloure els d’Abascal a la mesa del Parlament. Qui ha engreixat la ultradreta, en definitiva, ha estat un dels polítics més irresponsables d’Europa i la seva cort d’espantalls.\nQui ha engreixat la ultradreta, en definitiva, ha estat un dels polítics més irresponsables d’Europa i la seva cort d’espantalls\nPerò tot això, per important que sigui, és només un dels molts resultats que viu la processització de Madrid, una creació de blocs polítics enfrontats que Isabel Díaz Ayuso ha aconseguit convertir en un plebiscit electoral amb molta murrieria. De fet, si us hi fixeu, la política madrilenya ha esdevingut una còpia barata del pujolisme en la seva pretensió de pintar la capital d’Espanya com un indret singular on la llibertat individual i de negoci són sacrosants (per molt que aquest albir es basi en anar trompa pel carrer saltant-se el toc de queda en temps pandèmics) i també un calc del masisme amb els seus eslògans plebiscitaris com ara “comunisme o llibertat”. Com deia a l’inici, Madrit sempre regurgita els debats polítics catalans amb una simpàtica capacitat per denigrar-los.\nEncara que sembli risible, la màquina del PP madrileny i la factoria propagandística de l’aznarista Miguel Ángel Rodríguez han copiat fil per randa la dinàmica del procés a base d’enorgullir els madrilenys amb un afany llibertari que ens pot semblar delirant, però que té molts números per conformar una majoria absoluta. De la mateixa forma que els líders sobiranistes traficaren amb les il·lusions del poble abans de l’1-O, tramant a contracor un referèndum que mai volgueren aplicar amb totes les conseqüències, Ayuso ha abanderat un procés de liberalismo cañí que pretén vendre la capital espanyola com un dels pocs indrets on la democràcia funciona de debò. No és estrany que, en una entrevista recent a La Vanguardia, la presidenta en funcions declarés que “la gent ve a Madrid a ser lliure, també des de Catalunya”. Per cínic i delirant que sembli, Ayuso copia els anhels de convertir Madrid en una república independent i la seva campanya és un exercici calculat d’inflar l’ego dels seus electors amb un calc d’allò que Pujol, quan érem jovenets, anomenava “fet diferencial”. Poc importa que aquest liberalisme sigui fals, patrocinat per l’ÍBEX i el BOE, perquè el que compta és sumar vots.\nParadeta electoral de Podemos. ©Twitter Podemos Madrid.\nL’operació Madrid is different no ha tintat només la dreta madrilenya. El trist, pobre i dissortat Ángel Gabilondo ha contrarestat el regionalisme pujolista d’Ayuso fent-se un fart de dir, com els antics opositors del PSC al patriarca, que Madrid ha d’ésser una terra d’acollida i que tot això del discurs identitari està passat de moda (realment, el meu col·lega filòsof deu fer temps que llegeix massa diaris i informes com per ocupar-se de com pensa realment el món). Però l’efecte de república independent també ha contagiat Pablo Iglesias; emulant Carles Puigdemont, el líder de Podemos abandonà el Gobierno per tornar cagant llets a la seva terra natal (que és, de fet, l’espai on Podemos s’havia originat durant el 15-M) amb una poc dissimulada retòrica de fill pròdig. Tot déu va sorprendre’s amb el fet que tot un vicepresident d’Espanya renunciés a un altíssim càrrec per acabar de simple diputat regional, però el moviment té una lògica claríssima. Atrapat per Ayuso, Iglesias ha acabat preferint ser un nan polític a la futura república de Madrid que no pas un mer funcionari del Gobierno de España, una cadira per la qual, recordem-ho, Podemos va provocar la repetició de les eleccions el 2019.\nAyuso copia els anhels de convertir Madrid en una república independent i la seva campanya és un exercici calculat d’inflar l’ego dels seus electors amb un calc d’allò que Pujol, quan érem jovenets, anomenava “fet diferencial”\nSegur que els lectors del meu estimat Post tindran la temptació de pensar que una política amb tantes poques llums com Ayuso, sobre la què s’han abocat tones d’escarni (la majoria, cal dir-ho, totalment merescudes i fins i tot provocades pel seus speechwriters), no pot protagonitzar un moviment polític complex com el que descric. Per abandonar aquest prejudici només cal fer un simple cop d’ull a la història i veure com molt sovint les grans plaques tectòniques i els terratrèmols polítics han estat protagonitzats per homes i dones pels quals ni déu donava mig duro i tothom se’n cardava. Al capdavall, Espanya n’és un exemple perfecte, amb el chisgarabís Adolfo Suárez i el campechano Joan Carles I liderant una transició política que el misticisme historiogràfic espanyol ha convertit en modèlica, però que encara guarda moltíssimes ombres. No cal ser bessó de Churchill, en definitiva, per atansar-se al carro dels tsunamis i aprofitar-los pel propi benefici: Artur Mas, Puigdemont i Junqueras ho intentaren amb l’independentisme fins que la força de l’1-O va desbordar les seves ànsies de pactar amb Espanya, una tàctica que no només es va demostrar fallida sinó, al capdavall, clarament contraproduent.\nLa presidenta de la Comunitat de Madrid, en un acte de campanya. ©PP Madrid\nDíaz Ayuso s’ha inventat l’anhel de república independent de Madrid per salvar el que queda de la turbo-economia de la capital, guanyar-se el favor de les seves elits i fer creure els seus electors que una cosa tan seriosa com la llibertat consisteix en fotre’s una cerveseta quan et roti. Aquest nacionalisme de mínims pot semblar risible, insisteixo, però no és gens difícil comprovar com a la majoria de polítics (i periodistes!) catalans els ha agafat un sobtadíssim atac d’enveja i no paren d’estar atents a les eleccions de la capital del regne com si dimarts que ve s’hi dirimís el judici final.\nEl que no han anticipat cap d’ells, ni els processistes catalans ni els madrilenys, és que la bancarrota de l’estat espanyol, que augmentarà quan acabi la pandèmia, no és un fet momentani i que a Catalunya encara hi ha molts ciutadans, com l’autor d’aquesta vostra Punyalada, per a qui l’1-O no és només una data nostàlgica per comentar amb els amiguis ni un exemple més de la política simbòlica que tant agrada als barruts que ens fan de líders. Deixem, doncs, que a Madrid i a les tertúlies de la nostra tribu s’entretinguin amb les eleccions d’Ayuso, que nosaltres aprofitarem el sainet per anar treballant el futur del país.


per Blai Melgar 12 de juny de 2019 23:23\nL’adeu de Rubi continua generant gran controvèrsia entre l’espanyolisme. Amb les aigües més calmades i amb Gallego agafant les regnes del projecte 3.0 de Chen Yansheng, sembla que tothom ja fa el seu camí. I aquest és el cas d’un Rubi, que aquest dimecres ha estat presentat com a nou tècnic del Reial Betis. Més enllà de la gran “satisfacció i orgull” que sent en ser l’escollit per liderar l’ambiciós projecte bètic, el tècnic de Vilassar de Mar no ha pogut eludir les preguntes sobre les formes del seu adeu de l’Espanyol. “Cal ser agraït, vull acomiadar-me de l’Espanyol. Que separem els nostres camins no vol dir que no li desitjo el millor”, ha comentat el maresmenc mentre afegia: “Tinc gratitud. És la vida, a vegades un decideix prendre altres camins, no vol dir que no els estimi".\nJa en clau bètica, finalment, Rubi s’ha mostrat confiat en poder recollir els fruits de Quique Setién, ja que el projecte, segons ha comentat, li va com anell al dit: “Tenim un gran equip. Intentarem millorar-lo, la base, però, que hi ha és espectacular. El nostre estil encaixa perfectament amb el què l’afició vol".


Arrels de ACEC\nAvui us volem explicar una mica la història de la nostre entitat fent una cronologia al llarg dels anys que fa que ens dediquem a fer sortides amb peluts.\n2009: Comencem a fer sortides uns quants amics que ja fèiem alta muntanya i senderisme amb els nostres amics gossos. Són sortides amateurs, no estàvem constituïts com entitat, però vàrem crear el primer logotip i li vam posar el nom de “la magdalena”. Buscàvem la petjada del gos amb la simbologia de Catalunya, però al final s’assemblava més a l’anunci d’una nova pastisseria a Moià que a la d’un grup d’excursionistes amb gossos. :D\nEn aquell temps no pensàvem en créixer. Ens limitàvem a l’àmbit local, però com que el poble té molts residents d’estiu de Barcelona, en poc temps vàrem créixer d’una forma exponencial.\n2011: Novembre. Veiem hem de fer les coses bé i continuem pensant en la comarca, en aquell moment el Moianès no existia, era part del Bages, Vallès oriental y Osona, tot i que diversos municipis de la zona, ja als plens municipals de 2003, 2004 i 2005 ja demanaven ser una comarca pròpia.\nFinalment decidim inscriure l’associació al registre d’entitats de la Generalitat pensem un nou logotip: el mapa comarcal del que és avui en dia el Moianès, orgullosos de ser d’on som.\nL’1 de febrer ens donen el sí i comencem oficialment organitzant la primera trobada canina de Moià, conjuntament amb Senderismo con mi perro (de Catalunya) i amb la Laia de Quedadas Perrunas. Actualment aquestes entitats ja no existeixen.\nEn aquell moment molt poca gent estàvem organitzant i vetllant per un excursionisme sensat, acorat i lluitant per obrir portes i en molts casos fronteres.\nAl mes d’abril fèiem la Moià – França, de llarg recorregut en tres dies, on vam posar tota l’experiència i voluntat en fer les coses bé i amb suport perquè l’activitat sigui un èxit i preservant en el ben estar dels nostres orelluts.\nAquí estan coexistint els dos logos.\nAmb el èxits de l’any 2012 i un 2013 amb un creixement increïble, decidim fer un logotip una mica més expressiu però sense perdre les nostres arrels i apostem pel logotip amb el nom sempre hem tingut: ACEC 4 TURONS.\nEl seu significat i intenció era buscar per un costat un nom més fàcil, ja que Associació Catalana Excursionisme Caní era un nom molt llarg, i vàrem apostar per ACEC, (les sigles de l’Associació) però volíem continuar dient que érem del Moianès (comarca encara no creada i en plena ebullició) posant al final 4 turons, que són: La Creu, el Grony, Puig de l’oller i serrat del Pol. Els 4 turons més destacables del camí de Moià a Collsuspina, i que ens deixen gaudir d’unes vistes impressionants del altiplà.\n2014: Neix un projecte que avui continua essent únic arreu del món, per ajudar nens amb les seves mascotes peludes. Creem el DOG CAMP JÚNIOR, campaments de nens i gossos junts amb una estada de sis dies, convivint en tot moment, donant eines als nens i ajudant als gossets. Aquest projecte avui ja consolidat, i amb llista d’espera, el creem la Maria, la Luisa, la Joana i el Pere, però no seria fins el juliol de 2015 que es fan els primers campaments a Castellcir, amb 7 nens i nenes.\n2015: A finals d’aquest any, el Cesar, crea el logotip actual, donant una imatge més moderna i plena de significats, com les muntanyes, la petjada i les barres per mantenir el sentit de pertinença.\n2016: Entre gener i febrer es crea AVEC, fent que la nostra entitat comenci a navegar per altres territoris. També es fan les seccions, així donàvem un nou aire amb especialistes en cada lloc i mirant de fer-ho de la forma més segura i sobretot lúdica per el binomi Gos & humà.\nEs crea la pionera secció de Barrancs, Caiac, Cims, Teràpies, Protectores, Matinals, Rescat, formació i el Dog Camp agafava un gran impuls. En aquest moment som els únics que treballem d’aquesta manera, pioners i amb experiència.\n2018: El Dog Camp ja es únic referent i tot un exemple de fer campaments amb mascota, es fa la unificació de Barrancs, caiac i rafting amb una sola secció que passa a dominar-se Aquàtic.\nEs crea la Federació per unificar criteris de totes les delegacions i es crea la primera llicencia federativa on inclou el rescat del gos, única al món, amb la millor empresa el RACC, Real Automòbil Club de Catalunya.\nEn aquestes dates ja tenim associacions a Valencia, Melilla, Andalusia, Madrid, Extremadura, Astúries i Aragó aquesta ultima en fallida el 2019 i que ara el 2020 tornarà obrir a Saragossa.\n2019: Creem noves seccions, com 4x4, (viatges a llocs més remots amb aquest tipus de vehicle per fer aproximacions i després fer els trekkings), i SOS ACEC, una secció que tindrà uns especialistes en conducció en cas extrem, per donar suport a les protectores en cas de catàstrofe com va passar a Murcia o ara fa poc al litoral mediterrani amb la “Gloria”. La secció tindrà recursos com un banc d’aliments, mantes tèrmiques pels gossos i en cas d’extrema necessitat, un lloc per atendre els gossos, amb seu a Sabadell.\nTambé SOS ACEC esta dissenyant un sac de dormir destinat a persones sense llar que tingui gossos, per poder dormir junts donar-se escalfor.\nComentar que l’equip de teràpies ja treballa permanentment amb Aldeas infantiles, CEE Folch i Camarasa, CEE la Ginesta i ara començaran amb CEE Pont de Can Dragó.\nActualment comptem amb el suport d’Esportiva Aksa, Purina, Gloria Pets, Boehringer Ingelheim, Speedog, Racc, Kong, Hurtta i Stangest.\nI aquest 2020 ens toca treballar de valent perquè sigui un any ple d’aventures amb els nostres peluts i amb els millors professionals.


Màrqueting per Internet: WebSetNet\nWebSetNet - Blog de tecnologia\nmòbil Administrador del sistema Notícies Tech-Net-Game sense categoria sense categoria sense categoria sense categoria\nCom optimitzar les vostres pàgines de productes\nAaronStuart Agost 6, 2019 0\nLa guia definitiva de metaetiquetes de SEO\nAaronStuart Agost 1, 2019 0\nLes etiquetes meta representen l’inici de la majoria d’entrenaments de SEO, per bé o per mal. Vaig contemplar exactament com introduir aquest tema perquè sempre sentim parlar del mal aspecte de les metaetiquetes, és a dir, de les metaetiquetes de paraules clau. Un dels…\nEines gratuïtes 21 per provar el vostre lloc web\nbilly24 Juliol 26, 2019 0\nNo hi ha suport per a directiva Noindex a Robot.Txt: diu Google\nAaronStuart Juliol 26, 2019 0\nRecentment, Google va comptabilitzar per donar suport a algunes de les directives noindex del fitxer robot.txt. Això vol dir que el motor de cerca ja no admet fitxers robot.txt amb la directiva noindex que apareix a la llista.\nLes actualitzacions de la nova consola de cerca confirmen la primera indexació del mòbil\nbilly24 Juliol 7, 2019 0\nCom triar una agència digital per al vostre negoci de comerç electrònic\nConsells per a la diagnosi de gotes empinades al trànsit de cerca orgànica\nQuè és "parlable"? Una anàlisi en profunditat del nou marcatge d'esquemes de Google\nAaronStuart Juliol 6, 2019 0\nGoogle ha donat a conèixer les novetats sobre un marcatge que es destina als editors de notícies que volen incloure el seu contingut a Google Assistant. Aquesta nova marca es denomina "parlable" que permet als editors marcar o definir ...\nCom optimitzar la cerca per veu: estratègies simples 5 per sortir endavant\nAlguna vegada has intentat fer cerques durant la conducció i no has pogut escriure la paraula? Doncs bé, pot ser un desafiador, però que tingui l’oportunitat de fer una cerca de veu. Tant si esteu conduint com si feu una altra cosa on no pugueu ...\nEines de mitjans socials 8 que heu d'utilitzar a 2019\nAaronStuart Juny 24, 2019 0\nJa coneixeu la importància de les xarxes socials per augmentar el coneixement de la marca, generar més avantatges i, finalment, obtenir més conversions. El món és a les xarxes socials: almenys, X%, almenys, si voleu que el vostre producte, servei i ...\nAnuncis Bing PPC: com funcionen (i comparar-los amb anuncis de Google)\nSi Google us ha deixat enrere, potser heu trobat un altre motor de cerca anomenat Bing. Aquest motor de cerca està impulsat per Microsoft i s'esforça per superar Google en cada moment. Bing vol revolucionar la recerca digital i rivalitzar amb ...\nCom es fa la recerca de paraules clau per a SEO: una guia per a principiants\nEls millors serveis de targetes de dèbit virtuals de 3\nLa darrera guia del màrqueting de continguts per als llocs web de comerç electrònic\nAaronStuart Juny 23, 2019 0\nContent marketing has arguably become the biggest buzzword in the marketing industry today. It seems like you can’t have a conversation with a business owner who has an online presence without the term being brought up. Every online…\n8 millors mètodes de pagament per al vostre lloc de comerç electrònic\nCom utilitzar etiquetes de capçalera per obtenir més trànsit del motor de cerca\nCom s’utilitza l’eina de planificació de paraules clau de Google per a SEO\nHi ha tants elements de SEO. En la seva major part, tots aquests diversos aspectes es poden dividir en dues categories principals; SEO a la pàgina i SEO fora de pàgina. El major factor de SEO fora de la pàgina és l’enllaç. Mentre que a la pàgina ...\nCom obtenir més trànsit del motor de cerca amb enllaç intern\nVídeo SEO: una nova eina de Trint ajuda a rastrejar les paraules parlades als vídeos\nAaronStuart Juny 22, 2019 0\nCinc eines d’anàlisi d’enllaços de retorn han de provar\nUn perfil de backlink saludable i de qualitat us pot ajudar a mantenir-vos al capdavant de la competència. Després que Google publicés l’algorisme de Penguin a 2012, va quedar clar que la qualitat dels enllaços darrera no només era important. Com més no és ...\n1 2 3 ... 22 Pròxim\nNo hi ha Sky's Man 2.09 Update Patch Notes detallades per Hola ...\nAgost 24, 2019 0\nFirst The Elder Scrolls: el joc Skywind és molt ...\nCORREU: intenteu obrir aquest fitxer amb un altre error d'aplicació a ...\nSharePoint continua demanant contrasenya Windows 10\nCORREU: us falta el error dels equips de Microsoft amb ...\n[Fix] L'aplicació Twitch a Xbox One dóna codi d'error 995f9a12\nEls avantpassats: el llançador de l'Odissea de la Humanitat ...\nCall Of Duty: Modern Warfare PS4 Alpha ja disponible\nLa mida del mapa Cyberpunk 2077 és menor que la bruixera 3, ...\nCom restablir el telèfon intel·ligent Android abans de vendre’l\nLes properes CPUs de Lakefield d'Intel seran potents i ...\nDebuts SMACH Z millorats amb AMD Ryzen V1807B SoC i ...\nDeu propers jocs amb Ray Tracing\nOnePlus 7T es filtra amb mòdul de càmera rodona\nEspecificacions AMD Ryzen 5 3500 i Puntuació de física 3DMark: Nou ...\nProcessadors d'escriptori Intel 10th Gen: fil 10 Core / 20 ...\nÉs suposadament una nova GPU xinesa tan ràpida com Nvidia GTX 1080 ...\n3 Els millors editors HTML per a Linux Ubuntu\nUbisoft detalla la nova temporada de contingut de Ember Rise, ...\nDell anuncia Alienware Aurora R9: un últim atac ...\n'App 04 10 poma aplicacions empresa contingut dispositiu dispositius Facebook característica característiques arxius joc jocs google iPhone linux Microsoft Microsoft Windows nbsp Un ' Sistema operatiu Telèfon / Móvil PPA RAM alliberar revisar Samsung samsung galaxy Server telèfon intel·ligent sistema Temps Ubuntu Ubuntu (sistema operatiu) Ubuntu 14.04 Ubuntu 16 actualització Pujar " USB Usuaris navegador web Windows Windows 10\n© 2019 - WebSetNet. Tots els drets reservats.


EL DO DE LA PARAULA: Consideracions sobre el català als nostres mitjans de comunicació\nS'ha dit i repetit, i m'imagín que tothom amb un mínim d'interès per la normalització del català ho té clar, que la presència de la nostra llengua als mitjans de comunicació –premsa, ràdio i televisió–; és fonamental perquè no quedi definitivament marginada i condemnada a la substitució en un lapse relativament curt de temps. A les Balears, però, aquesta presència és ben minoritària, i, si bé no és desesperant (comptar amb un diari –quan no n'hi havia hagut mai cap– ja és un símptoma d'esperança), és insuficient per parlar, ni tan sols, d'una situació mínimament estable i satisfactòria. (Per cert, fa uns mesos es va parlar d'un acord entre el Govern Balear i TVE per ampliar la programació en català des del centre balear d'aqueixa cadena. La intenció era bona i hauria pogut ser útil: hi hauria més presència de la nostra llengua a l'oferta televisiva de què ara disposam, des d'una emissora que arriba bé a totes les illes. L'acord se'ns va presentar com si establís la imminència del començament de la nova programació... ¿L'heu vista enlloc? Qualcú em sabria dir què ha passat amb aquest acord?)\nNo és, però, ara la meva intenció discórrer una estona sobre la quantitat de català que tenim ara als mitjans de comunicació casolans. Em vull centrar, en aquesta ocasió, en la qualitat, en el model de llengua que s´hi sent o s´hi llegeix. I em limitaré a aquells mitjans que tenen més transcendència social, per la seva difusió i periodicitat: aquest diari i els programes de ràdio i televisió d’àmbit paninsular.\nLa llengua de tots els mitjans de comunicació ha de ser senzilla, àgil i bona d’entendre, però genuïna i correcta. Ha de ser un model per als lectors o els oients en el seu registre corresponent. Una revista científica i d’investigació, per exemple, ha de ser model del tipus de llengua culta corresponent al registre científic, així com una publicació diària d’informació general ha de ser model del registre estàndard de divulgació. I això mateix és vàlid per a qualsevol emissió per ràdio o televisió. Llengua modèlica no implica, en cap cas, llengua uniforme, amb recursos limitats i pobresa lèxica. Implica un ús de la llengua conforme a la pròpia essència, a la pròpia estructura, a la pròpia “idiosincràsia”, si així es pot considerar. Un ús no condicionat per cap altra llengua, forjat per l’experiència pròpia, no per una altra.\nPer les causes que tots ja sabem, l’experiència de la llengua catalana en els mitjans de difusió de les Balears és recent i poc ampla. Durant anys no hi ha hagut més que qualque revista cultural i una certa premsa forana, d’importància i transcendència molt desigual. I a la ràdio i la TV no hem passat de tenir alguns informatius diaris i qualque retransmissió extraordinària, sobretot esportiva. Les emissores locals que aquests darrers anys han sorgit, on el català té una presència majoritària, no han pogut treure profit, doncs, d’una història prou llarga i d’un patró ja consolidat. Quines apreciacions es poden fer, en definitiva, sobre el model lingüístic d’aquests mitjans escrits i orals? Crec que n’hi ha una de bàsica: hi pesa la interferència del castellà. Els cal, a tots, un esforç de depuració i genuïnització, un esforç per superar barbarismes com el manantial; o el Por a perdre de fa uns dies al "Balears", o per preferir formes o construccions ben nostres i ben legítimes, vigents dins el parlar usual, en lloc d’altres de condicionades per l’altra llengua, com la Última pàgina (que podria ser Darrera pàgina), o per una falsa sensació d’incorrecció, com el seu pare per son pare. On més fa falta, però, l’esforç de depuració és a la ràdio i a la televisió; sobretot –no hi ha més remei que anomenar-los– als informatius de RNE i a les emissores locals. És ben hora ja que deixem de sentir les iies i Maiorca, com ho és que alguns locutors deixin de pronunciar sistemàticament en castellà el llinatge del batle de Palma o d’altres personatges del país, o d’obsequiar-nos amb una certa freqüència amb qualque castellanisme d’aquests tan vulgars. I és hora, també, que es respecti la llengua d’emissió i no s’introdueixin adesiara entrevistes fetes íntegrament en castellà. Si a més aconseguíem que cap locutor no només Juan Antonio o Armando o Juana Mari podríem per ventura considerar que el model de llengua que es sent en aquests mitjans és un poc digne.


“De l’anarquisme al folklore”, un llibre sobre la figura de Cels Gomis – CGTCatalunya\nInici > General > Notícies > “De l’anarquisme al folklore”, un llibre sobre la figura de Cels Gomis\n“De l’anarquisme al folklore”, un llibre sobre la figura de Cels Gomis\nDijous, 16 gener, 2014\nDe l'anarquisme al folklore. Cels Gomis i Mestre (1841-1915).\nUniversitat Rovira i Virgili, 2013, 214 pàg.\nLa trajectòria ideològica de Cels Gomis i Mestre (Reus, 1841 – Barcelona, 1915), geòleg, enginyer, folklorista, divulgador científic i escriptor anarquista, mostra unes constants que són presents en tots els àmbits de la seva extensa producció, formada per articles polítics, treballs excursionistes i folklòrics, creacions literàries i manuals pedagògics.\nAquest llibre estudia la biografia d’aquest folklorista i en reivindica la seva importància tenint en compte tots aquests vessants, així com la seva trajectòria vital, que cal situar dins una època agitada del nostre país, políticament parlant, però també cultural, en els anys de naixement de l’interès pel folklore.\nCap al 1850 s'instal·là a Madrid amb sa família. En aquesta ciutat va començar a estudiar la carrera d'enginyer de Camins, Canals i Ports. En 1862, abans de deixar els estudis sense obtenir el títol, va tornar a Catalunya per treballar en les obres del ferrocarril de Reus a Montblanc.\nVa intervenir en la Revolució de setembre de 1868, el 1869 va esdevenir secretari del Club dels Federalistes, presidit per Almirall, formà part de la redacció de “El Estado Catalán”, i va ser candidat del Comitè Republicà Federal de Barcelona. Després de l'aixecament federal de 1869 va fugir a França i a Suïssa, on va conèixer Bakunin i es va afiliar a l'Aliança Internacional de la Democràcia Socialista bakuninista a Ginebra. El març de 1870, va participar activament en l'organització de l'Associació Internacional dels Treballadors (AIT) d'antuvi a Zumarraga i després a Madrid, presidint el primer acte públic de la Federació Madrilenya de la Internacional; afiliat com a mecànic, va exercir el càrrec de secretari de Propaganda i va ser secretari del consell de redacció del primer òrgan oficial de la Federació Regional Espanyola (FRE) de l'AIT “La Solidaridad” entre 1870 i 1871.